Document ID: 32010R0967

KOMMISSIONENS FORORDNING (EU) Nr. 967/2010
af 27. oktober 2010
om afslutning af det salg, der er fastsat i forordning (EU) nr. 446/2010 om indledning af en licitationsprocedure for salg af smør
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 43, litra j), sammenholdt med artikel 4, og
ud fra følgende betragtninger:
(1)
Salget ved licitation af interventionssmør indlagret inden den 1. oktober 2009 blev indledt ved Kommissionens forordning (EU) nr. 446/2010 (2) i henhold til Kommissionens forordning (EU) nr. 1272/2009 af 11. december 2009 om gennemførelsesbestemmelser til Rådets forordning (EF) nr. 1234/2007 for så vidt angår opkøb og salg af landbrugsprodukter ved offentlig intervention (3).
(2)
I betragtning af den nuværende situation på markedet for smør, navnlig interventionslagrene af smør, og det forhold, at nogle smørmængder er forbeholdt ordningen for fødevarehjælp til de socialt dårligst stillede i EU, bør det salg af interventionssmør, der blev indledt ved forordning (EU) nr. 446/2010, afsluttes.
(3)
For at give et hurtigt signal til markedet og sikre en effektiv forvaltning af foranstaltningen bør denne forordning træde i kraft på dagen for offentliggørelsen i Den Europæiske Unions Tidende.
(4)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
Det salg ved licitation af smør, der blev indledt efter artikel 1 i forordning (EU) nr. 446/2010, afsluttes.
Bud, der modtages af medlemsstaternes interventionsorganer efter kl. 11.00 (belgisk tid) den 19. oktober 2010, afvises.
Artikel 2
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. oktober 2010.

Labels: 3
17